
Nutq — murakkab ruhiy faoliyatdir. U ruhiy jarayonlarning
tarkib topishiga va bolaning umuman barkamol bo‘lib o‘sishiga katta
ta’sir ko‘rsatadi. Nutq eshituv organlari vositasi bilan idrok etishga
asoslangan bo‘lib, atrofdagilarga taqlid etish yo‘li bilan rivojlanib
boradi. Og‘zaki nutqning shakllanishida eshituv analizatori, nutqni
harakatga keltiruvchi analizator ishtirok etadi. Nutqni harakatga
keltiruvchi analizator eshituv analizatori bilan mahkam bog‘langan
holda ishlaydi, eshituv analizatorining rivojlanish darajasi esa ko‘p
jihatdan talaffuzga bog‘liq. Bola nutqining o‘sib borishi tovushlar
talaffuzi, fiziologik va fonematik eshitishning kamol topib borish
darajasi bilangina xarakterlanib qolmay, balki eng muhimi — o‘z
nutqi va atrofdagilar nutqidagi so‘zlarning tuzilishini, tovush
tarkibini farqlay olish qobiliyati bilan ham xarakterlanadi. So‘z
tarkibini anglab olishdan iborat bu qobiliyat grammatik va leksik
komponentlarning rivojlanishida ham muhim ahamiyatga ega.
Ikkala signal sistemasi, shuningdek, idrok bilan so‘zning o‘zaro
aloqada bo‘lishi aqliy rivojlanishning asosini tashkil etadi.
Korreksion pedagoglarning (T.A. Vlasova, R. M. Boskis, D.V.
Neyman va boshqalarning) bergan ma’lumotlariga ko‘ra, eshitishida
nuqsonlari bor bolalarning rivojlanish darajasi shu nuqsonning bola
hayotining qaysi davrida paydo bolganligiga va og‘ir-yengilligiga
bog‘liq. Surdopedagogika fanida eshitishida nuqsonlari bor bolalar
kar, zaif eshituvchi, kech kar bo‘lib qolgan bolalar guruhiga bo‘lib
o‘rganiladi. Tug‘ma hali tili chiqmagan go‘daklik davrida ikkala
quloqning mutlaqo eshitmasligi kar-soqovlikka olib keladi. Eshitish
qobiliyatining qisman buzilishi natijasida nutqiy nuqsonga uchragan
bolalar zaif eshituvchi bolalar guruhiga kiritiladi. Nutqi rivojlanib,
shakllanib bo‘lgandan so‘ng yaxshi eshitmaydigan bo‘lib qolgan
bolalar kech kar bo‘lib qolganlar guruhiga kiradi. Bu nuqson nutq
tarkib topganidan so‘ng vujudga kelsa ham, quloqdagi nuqson tufayli
eshitishga xos kamchiliklar bo‘laveradi, eshitishida nuqsoni bo‘lgan
shaxslarning ta’limi va tarbiyasini tashkil etishni o‘rganuvchi fan
surdopedagogika fani hisoblanadi. Surdopedagogika – (lotincha
surdos – kar) bu maxsus pedagogikaning tarkibiy bo‘limi bo‘lib,
surdopedagogikaning umumiy maqsadi muloqot va bilish subyekti
sifatida eshitishida nuqsoni bo‘lgan shaxsning jismoniy, ruhiy va
ijtimoiy sifatlarini rivojlantirishdir.
Ta’limiy vazifalar
-Eshitishida nuqsoni bo‘lgan o‘quvchilarda ta’limga bo‘lgan
qiziqishni uyg‘otish, ularning rivojlanish va mustaqil bilim olishga
bo‘lgan ehtiyojlarini qondirish uchun shart sharoitlar yaratish.
-Eshitishida nuqsoni bo‘lgan shaxslarning dunyoqarashini
shakllantirish va kengaytirish.
-Kar va zaif eshituvchi bolalar tafakkurining rivojlanishini ular
imkoniyatlarini hisobga olgan holda ta’minlash, ijodiy qobiliyatlarini
rivojlantirish.
-O‘quv faoliyati ko‘nikma va malakalarini shakllantirish,
og‘zaki va yozma nutqni rivojlantirish, maqsadga yo‘naltirilgan
ta’lim sharoitida kognitiv jarayonlarni faollashtirish.
-Kasbiy faoliyatga tayyorlash, zamonaviy ijtimoiy-iqtisodiy
sharoitlarda mehnat faoliyati uchun lozim bo‘lgan tasavvur,
ko‘nikma va malakalarni rivojlantirish.
Eshitish nuqsonining turi, xarakteri va tuzilishini aniqlash,
qo‘shimcha nuqsonlarni belgilash, nutqiy rivojlanish darajasi,
eshitish qobiliyatini yo‘qotish vaqti va darajasiga ko‘ra eshitish
nuqsoniga ega bolani differensiallash, eshitish nuqsoniga ega
bolaning har biri uchun o‘qitishning optimal shaklini aniqlash,
surdopedagogik yordamning individuallashuvi. Eshitish nuqsoniga
ega individ hayot faoliyatini normallashtirish, uning ruhiy va ijtimoiy
rivojlanishidagi nuqsonlarni bartaraf etish, keng kommunikativ
tajriba vositasida og‘zaki nutqni shakllantirish, eshitish qoldig‘iga
tayangan holda sensor perseptiv faoliyatni rivojlantirish, og‘zaki
nutqni idrok etish va tushunish malakalarini takomillashtirish.
Eshitish nuqsoniga ega shaxsning ijtimoiy muhit bilan buzilgan
bog‘lanishlarini tiklash, individual xususiyatlarni hisobga olgan
holda mehnat reabilitatsiyasini amalga oshirish, ijtimoiy maishiy
moslashuvni ta’minlash, eshitish nuqsoniga ega shaxslarning barcha
yosh guruhlari uchun yagona ta’lim muhitini tashkil etish. Kar va zaif eshituvchi bolalar bilan sog‘lomlashtirish ishlarini olib borish, ularda rivojlanishning ikkilamchi nuqsonlarini paydo bo‘lishini oldini olish, sog‘lom psixologik muhitni yaratish.
Surdopedagogika fanining rivojlanishida katta xissa qo‘shgan
olimlardan V.I. Beltyukov, F.F. Rau, M.I. T.S. Zikova, Ye.P. Kuzmichyova, Ye.G. Rechiskaya, R.M. Boskis, L.V. Neyman, V.I. Luboskiy
A.G. Zikeev, K.G. Korovin, K.V. Komarova. A.M. Goldberg,
L.E. Fingerman, K.I. Tudjanova, E.I. Leongard, L.P. Noskova, A.D.
Salaxova, L.A. Golovchis, F.F. Rau, N.F. Slezina, O.I.Kukushkina,
T.K. Korolevskaya T.A. Vlasova, F.F. Rau, B.D. Korsunskaya kabi
olimlar eshitishida muammosi bo‘lgan bolalarni maktabgacha va
maktab yoshidagi bolalarni ta’lm-tarbiyasi haqida ishlarini olib
borish, ularda rivojlanishning ikkilamchi nuqsonlarini paydo
bo‘lishini oldini olish, sog‘lom psixologik muhitni yaratish, keng
kommunikativ tajriba vositasida og‘zaki nutqni shakllantirish,
eshitish qoldig‘iga tayangan holda sensor perseptiv faoliyatni
rivojlantirish, og‘zaki nutqni idrok etish va tushunish malakalarini
takomillashtirish yo‘llarini o‘z ilmiy ishlarida yoritib berganlar.
Zamonaviy surdopedagogika sohasidagi qator yutuqlar so‘nggiyillarda E.I. Leongard, Ye.G. Samsonova N.D. Shmatko, T.V. Pelimskaya, I.V. Koroleva, V.I. Pudov, O.V. Zontova, A.D. Salaxova, N.V. Kochegarova, V.N. Svodinalarning tibbiyot hamda pedagogika
sohasidagi yutuqlardan keng foydalangan holda olib borgan
izlanishlari eshitishida muammosi bo‘lgan bolalar abilitatsiyasi va
reabilitatsiyasi darajasining yuqorilashuviga, eshitish va nutq muammosining erta korreksiya qilinishi orqali erta ijtimoiy moslashuviga
samarali ta’sir ko‘rsatmoqda.
Milliy surdopedagogikada olib borilgan tadqiqotlarda U.Yu.Fayziyeva, N.H.Dadaxo‘jayeva, F.J.Alimxodjayeva, N.Sh.Bekmurodov,
X.M.Gaynutdinov, D.R.Nazarova, F.U.Qodirova, Z.N.Mamarajabova, R.Rustamova eshitishida muammosi bo‘lgan o‘quvchilar
ta’lim-tarbiyasi jarayonini takomillashtirish orqali ularning ijtimoiy
moslashuvlari darajasini ko‘tarishning yo‘l va vositalari asoslab
berildi.7Maxsus ta’lim sohasida eshitishida nuqsoni bo‘lgan o‘quvchilar nutqini rivojlantirish, maktabgacha yoshdagi zaif eshituvchi
bolalar nutqini rivojlantirish masalalari umumiy tarzda o‘rganilgan,
eshitishida muammosi bo‘lgan o‘quvchilar ta’lim-tarbiyasi jarayonini takomillashtirish orqali ularning ijtimoiy moslashuvlari
darajasini ko‘tarishning yo‘l va vositalarini asoslab berish bo‘yicha
olib borilgan ilmiy izlanishlari diqqatga sazovordir.8
Turg‘un eshitish nuqsonlari kelib chiqish sabablariga ko‘ra
tug‘ma va orttirilgan bo‘lishi mumkin.
L.V. Neyman tadqiqodlariga ko‘ra eshitishida nuqsoni bo‘lgan
bolalarning 25—30 foizida eshitish nuqsonlari tug‘ma bo‘ladi. Bunga sabab: onaning xomiladorlik davrida turli kasalliklar, masalan, gripp bilan kasallanishi, ota-onalarning ichkilik ichib turishi, onaning
xomiladorlik davrida bilar-bilmas dori-darmonlarni iste’mol qilishi
(ayniqsa streptomitsin, xinin, singari dorilarni), xomilaning
shikastlanishi; irsiyat, genetik faktorlar (quloq tuzilishidagi patologik o‘zgarishlar bo‘lishi, masalan, eshitish yo‘li atreziyasi — bituvi). Eshitishdagi orttirilgan nuqsonlar quloq yoki eshitish analizatorining tuzilishidagi kamchiliklardan kelib chiqishi mumkin. Bunga oliy nerv markazi, o‘tkazuvchi yo‘llar yoki quloqning o‘zidagi o‘zgarishlar sabab bo‘ladi. Bolaning ilk yoshida otit, parotit (tepki), meningit, meningoensefalit, qizamiq, qizilcha, gripp kasalliklari bilan kasallanishi ba’zi hollarda karlik yoki turli darajalardagi zaif eshitishga olib kelishii mumkin. Hozirgi kunda ekologiya masalalalarning keng o‘rganilishi eshitish nuqsonlarining oldini olishda ham katta ahamiyatga ega. Eshitish analizatoriga turli zaxarli kimyoviy
dorilar juda kuchli ta’sir etib, ayniqsa analizatorning o‘tkazuvchi
nevrlarini ishdan chiqaradi, natijada bola yaxshi eshita olmaydigan
bo‘lib qoladi.
Eshitish nuqsonlariga ega bo‘lgan bolalar alohida yordamga
muhtoj bolalar toifasiga kiradi, chunki bu nuqson bolaning umuman
rivojlanib, kamol topib borishiga, dastur materiallarini o‘zlashtirishiga salbiy ta’sir ko‘rsatadi.
Karlik – eshitishning mutlaqo yo‘qligi (mutlaqo eshitmaslik)
yoki pasayishining shunday shakliki, unda og‘zaki nutq faqat qisman,
eshitish apparatlari (moslamalari) yordamida idrok etiladi.
Zaif eshitish – har ikkala quloq bilan eshitishning pasayishi,
unda nutqni idrok etishda qiyinchiliklar yuzaga keladi, biroq ovoz
kuchaytirilganda uni idrok etish mumkin bo‘ladi.
Kech kar bo‘lganlar - nutqni egallaganidan keyin, ya’ni 2-3
yoshda qandaydir kasallik yoki jarohat oqibatida eshitish qobiliyatini
yo‘qotgan bolalar. Bunday bolalarda eshitish qobiliyatining
yo‘qotilishi turlicha: total, yoki karlikka yaqin, yoki zaif eshitadigan
bolalarda kuzatiladiganiga yaqin bo‘ladi. Bolalarda ko‘plab
tovushlarni eshitmagani yoki buzuq holda eshitgani, ularga nima
deyishganini tushunmaganligiga og‘ir psixik reaksiya paydo bo‘lishi
mumkin. Ba’zan bu bolaning har qanday muloqotdan to‘liq bosh
tortishiga, hatto psixik (ruhiy) kasallikka olib keladi. Muammo bolani
og‘zaki nutqni qabul qilish va tushunishga o‘rgatishdan iborat. Agar
bolada yetarli qoldiqli eshitish bo‘lsa, bunga eshitish apparati
(qurilmasi) yordamida erishiladi. Qoldiqli eshitish kam bo‘lsa, nutqni
eshitish apparati va so‘zlovchining «labidan» o‘qish yordamida qabul
qilish majburiy bo‘ladi. Total (butunlay) kar bolalarda daktilologiya,
yozma nutq, va ehtimol karlarning imo-ishora nutqidan foydalanish
lozim bo‘ladi. Keyin kar bo‘lgan bolani o‘qitish va tarbiyalash uchun
qulay sharoitlar jamlanganda, uning nutqi, bilish va irodaviy
jarayonlari rivojlanishi normal bolanikiga yaqinlashadi. Biroq
emotsional soha, shaxsiy sifatlar va shaxslararo munosabatlar
shakllanishidagi o‘ziga xoslik juda kam hollarda bartaraf qilinadi.
Eshitishning buzilishi sabablarini ta’riflashga turlicha qarashlar
mavjud. Ko‘pincha eshitish patologiyasini keltirib chiqaradigan
sabab va omillarning 3-guruhi farqlanadi (D.I.Tarasov va boshq.)
Sabab va omillarning 1-guruhi nasliy xarakterga ega. Bu kabi
sabablar eshitish analizatori strukturasida buzilishlarga va nasliy
karlikning rivojlanishiga olib keladi.
Bolalarda karlikning nasliy omillari hissasiga barcha holatlarning 30% dan 50% igacha to‘g‘ri keladi. Nasliy karlik yoki zaif
eshitish organizmdagi boshqa a’zolar va tizimlardagi anomaliyalar
(ko‘rish a’zolarining kasallanishi, suyak-mushak, asab tizimi,
endokrin tizim patologiyasi va sh.k.) bilan birga kechishi mumkin.
Nasliy karlik masalalari bilan shug‘ullanadigan genetiklar
ta’kidlashicha, odam gametalarida eshitish o‘tkirligiga ta’sir etadigan
50 tagacha turli genlar bo‘lishi mumkin. Ota-onalardan biri nasliy
karlik bilan og‘riganida kar yoki zaif eshituvchi bola tug‘ilish
ehtimoli keskin ortib ketadi. Ota-onalarning har ikkisida nasliy karlik
kuzatilsa, eshitishida nuqsoni bo‘lgan bola tug‘ilishi ehtimoli 50%
dan ortadi. Sabab va omillarning 2-guruhiga homilaning eshitish
a’zolariga tug‘ma karlikka olib keladigan (nasliy murakkablashishsiz) endogen va ekdogen ta’sirlar kiritiladi. Homiladorlik paytida
onaning kechirgan kasalliklari katta ahamiyat kasb etadi. Bu kabi
kasalliklarga qizilcha, gripp, parotit kiradi. Homiladorlik paytida
homila va bo‘lg‘usi ona rezusiga mos kelmaydigan ototoksik dorilar
iste’mol qilish ham ta’sir ko‘rsatishi mumkin.Bolaning eshitishi
rivojlanishida patologiyaning paydo bo‘lishiga homilador ayolning
alkogol, giyohvand vositalarini iste’mol qilishi, shuningdek, chang
ko‘p bo‘lgan va boshqa kasbiy zararlar mavjud korxonalarda ishlashi ham ta’sir o‘tkazadi. 3-guruh omillari rivojlanishning turli bosqichlarda sog‘lom bolaning eshitish a’zosiga ta’sir etadi va orttirilgan zaif
eshituvlikning yuzaga kelishiga sabab bo‘ladi.
Orttirilgan zaif eshituvchilik paydo bo‘lishiga sabab ko‘p
hollarda boshdan kechirilgan o‘tkir o‘rta otit asoratlari bo‘ladi. O‘rta
quloq kasallanishida eshitishning pasayish darajasi turlicha bo‘lishi
mumkin. Biroq ko‘p hollarda eshitishning yengil va o‘rta darajada
pasayishi kuzatiladi. Bu shamollash jarayonlarining ichki quloqqa
o‘tishi natijasida yuzaga keladi. Zaif eshitishning sabablaridan biri
eshitish nervining shamollashi sanaladi. Eshitishning buzilishi
etiologiyasida yuqumli (infeksion) kasalliklarning roli katta. Bu kabi
kasalliklarning eng xavflilari epidemik meningit, sil (tuberkulez)
meningiti, skarlatina va boshq.
Eshitish ototoksik dori vositalari (kanamitsin, stireptomitsin,
neomitsin va boshq.) ta’sirida zararlanadi. Bolalarda orttirilgan zaif
eshituvchilikning qariyb 50%i ototoksik antibiotiklar iste’molidan
keyin kuzatiladi (D.I.Tarasov). Bu preparatlar bilan davolashda xavflilik omili chala tug‘ilish, bolaning umumiy somatik zaifligi sanaladi.
Eshitishning buzilishiga olib keladigan sabablarga tug‘ilish
paytidagi jarohatlar, tug‘ilayotgan bolaning boshiga qisqichlar
qo‘yilishi, o‘rta quloqqa operativ teginishlar (operatsiyadan keyingi
asoratlar), jarohat chog‘ida eshitish suyakchalari zanjirining uzilishi,
adenoid vegetatsiyalar va boshq. kiradi.
Eshitishdagi nuqson kelib chiqishining birlamchi sababini
aniqlash ba’zan qiyin kechadi. Birdaniga eshitishning pasayishiga
olib keladigan bir necha sababning birikishi kuzatilishi mumkin.
Ayni paytda aynan bir sabab turli shakldagi karlik va zaif eshituvchilikni keltirib chiqarishi mumkin. Turli manbalarda aytilishicha,
sayyoramiz aholisining 4% dan 6% igacha vakili eshitishdagi u yoki
bu nuqsonlardan aziyat chekadi. Biroq eshitishda nuqsoni bo‘lgan
kishilarning aksariyat katta qismi zaif eshituvchilar toifasiga mansub.
Kar bolalarning 25–30 foizida eshitish nuqsonlari tug‘ma bo‘ladi.
Bunga sabab: onaning homiladorlik davrida turli kasalliklar, masalan,
gripp bilan kasallanishi, ota-onalarning ichkilik ichib turishi, onaning
xomiladorlik davrida bilar-bilmas dori-darmonlarni iste’mol qilishi
(ayniqsa streptomitsin, xinin, singari dorilarni), xomilaning shikastlanishi; irsiyat, genetic faktorlar (quloq tuzilishidagi patologik o‘zgarishlar bo‘lishi, masalan, eshitish yo‘li atreziyasi — bituvi).
Eshitishdagi orttirilgan nuqsonlar quloq yoki eshitish analizatorining
tuzilishidagi kamchiliklardan kelib chiqishi mumkin. Bunga oliy nerv
markazi, o‘tkazuvchi yo‘llar yoki quloqning o‘zidagi o‘zgarishlar
sabab bo‘ladi. Bolaning ilk yoshida otit, parotit (tepki), meningit,
meningoensefalit, qizamiq, qizilcha, gripp kasalliklari bilan
kasallanishi ba’zi hollarda karlik yoki turli darajalardagi zaif eshitishga olib kelishii mumkin. Hozirgi kunda ekologiya masalalalarining keng o‘rganilishi eshitish nuqsonlarining oldini olishda ham
katta ahamiyatga ega. Eshitish analizatoriga turli zaxarli kimyoviy
dorilar juda kuchli ta’sir etib, ayniqsa analizatorning o‘tkazuvchi
nevrlarini ishdan chiqaradi, natijada bola yaxshi eshita olmaydigan
bo‘lib qoladi.
Eshitish nuqsonlariga ega bo‘lgan bolalar alohida yordamga
muhtoj bolalar toifasiga kiradi, chunki bu nuqson bolaning umuman
rivojlanib, kamol topib borishiga, dastur materiallarini o‘zlashtirishiga salbiy ta’sir ko‘rsatadi. Eshitishida nuqsoni bo‘lgan bolalarda
turli a’zo va sistemalarda qo‘shimcha birlamchi buzilishlar bo‘lishi
mumkin. Onaning homiladorlikning dastlabki ikki oyida kechirgan
kasalligi bois tug‘ma karlik va zaif eshituvchanlikda, odatda, ko‘-
rishning buzilishi (katarakta) va tug‘ma kardiopatiya (Grig triadasi)
kuzatiladi. Bu kabi kasallanishda tug‘ilgan bolada mikrotsefaliya va
umumiy miya yetishmovchiligi kuzatilishi mumkin.
Yangi tug‘ilgan chaqaloqlar gemolitik kasalligida, uning sababi
bola va ona qonining rezus – faktor bo‘yicha mos kelmasligi yoki
ularning qoni turli guruhlarga mansubligi bo‘lishi mumkin, miyaning
umumiy jarohatlanishi va oligofreniya, miyaning diffuz jarohatlanishi, miyaning qobiq osti bo‘limlari jarohatlanishi tufayli ifodalangan giperkinetik sindrom bilan psixofizik rivojlanishning kechikishi,
spastik parez va paralichlar ko‘rinishidagi MNS jarohatlanishi, yuz
nervining zaifligi bilan kechadigan asab tizimining yengil jarohatlanishi, g‘ilaylik, boshqa ko‘z-harakat buzilishlari va motor rivojlanishning umumiy kechikishi bilan eshitishning buzilishi kuzatilishi
mumkin. Bunda eshitishning buzilishi tovush ta’sirlarining analiz va
sintezi sodir bo‘lishi kerak bo‘lgan miya sistemalarining buzilishi
bilan belgilangan bo‘lishi mumkin.
Kalla suyagining jarohatlanishi oqibatida yuzaga kelgan orttirilgan eshitishning buzilishi nafaqat eshitish analizatorining retseptor
bo‘limi, balki uning o‘tkazuvchi yo‘llari va qobiq qismi buzilishlari
(nuqsonlari) bilan bog‘liq bo‘lishi mumkin. Bola kechirgan meningit yoki meningoensefalit eshitishning buzilishini keltirib chiqarishi va u yoki bu darajadagi miya yetishmovchiligiga olib kelishi mumkin.
Nasliy karlik va zaif eshitvchilikning ayrim shakllarida, homila
paytida eshitishning zararlanishiga olib keladigan qator kasalliklarda,
shuningdek o‘rta va ichki quloq sohasida turli shamollash jarayonlarida vestibulyar apparat jarohatlanadi. Shu bilan birga eshitish
va boshqa sistemalar jarohatlanishidan iborat murakkab, kompleks
buzilishlar turli sabablar ta’sirida va turli paytlarda yuzaga kelishi
mumkin.
Shunday qilib, kar va zaif eshituvchi bolalarda eshitishning
buzilishidan tashqari quyidagi nuqsonlar kuzatilishi mumkin:
- vestibulyar apparat faoliyatining buzilishi;
- ko‘rish buzilishining turli variantlari;
- psixik rivojlanishning birlamchi kechikishiga olib keladigan
minimal miya disfunksiyasi. Bunda har qanday salbiy omillar miyaga
bevosita ta’sir qilishi mumkin, yoki boshqa hollarda, miya yetishmovchiligi yurak – qon-tomir, nafas, ajratish va boshqa – miya ishini
o‘zgartiradigan sistemalarda og‘ir somatik kasalliklar natijasida
yuzaga keladi;
- oligofreniyaga olib keladigan miyaning keng jarohatlanishi;
- bolalar serebral paralichi yoki harakat sohasi regulyatsiyasida
boshqa o‘zgarishlarga olib keladigan miya sistemalarining buzilishi;
- miyaning eshitish – nutq sistemasi (qobiq va qobiq osti
tuzilmalarining) lokal buzilishlari;
- markaziy nerv sistemasi va butun organizmning psixik
kasalliklar (shizofreniya, manikal-depressiv psixoz va b.) ga olib
keladigan kasalliklari;
- organizmning umumiy zaiflashuviga olib keladigan ichki
a’zolar: yurak, o‘pka, buyrak, ovqat hazm qilish sistemasi va b. dagi
og‘ir kasalliklar;
- chuqur ijtimoiy-pedagogik qarovsizlik imkoniyati.
Korreksion pedagoglarning (T.A. Vlasova, R. M. Boskis, D. V.
Neyman va boshqalarning) bergan ma’lumotlariga ko‘ra, eshitishida
nuqsonlari bor bolalarning rivojlanish darajasi shu nuqsonning bola
hayotining qaysi davrida paydo bo‘lganligiga va og‘ir-yengilligiga
bog‘liq. Surdopedagogika fanida eshitishida nuqsonlari bor bolalar
kar, zaif eshituvchi, kech kar bo‘lib qolgan bolalar guruhiga bo‘lib
o‘rganiladi. Tug‘ma hali tili chiqmagan go‘daklik davrida ikkala
quloqning mutlaqo eshitmasligi karlikka olib keladi. Eshitish
qobiliyatining qisman buzilishi natijasida nutqiy nuqsonga uchragan
bolalar zaif eshituvchi bolalar guruhiga kiritiladi. Nutqi rivojlanib,
shakllanib bolgandan so‘ng yaxshi eshitmaydigan bo‘lib qolgan
bolalar kech kar bo‘lib qolganlar guruhiga kiradi. Bu nuqson nutq
tarkib topganidan so‘ng vujudga kelsa ham, quloqdagi nuqson tufayli eshitishda xos kamchiliklar bo‘laveradi.


